Zmluva o vklade hotovostí v bezpečnostných jednorazových obaloch

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

**I. Zmluvné strany**

**Názov:** Všeobecná úverová banka, a. s.

**Sídlo:** Mlynské nivy 1, 829 90 Bratislava

**Obchodný register:** Okresný súd Bratislava I

**Oddiel:** Sa, Vložka číslo: 341/B

**IČO:** 31 320 155

**IČD:** SK7020000207

**DIČ:** 2020411811

Zastúpená:

(titul, meno, priezvisko) Ing. Hana Husenicová

(funkcia) vedúca oddelenia Kapitálové trhy

a

(titul, meno, priezvisko) Ing. Pavel Hlúch

(funkcia) špecialista pre finančné inštitúcie, odd. Kapitálové trhy

(ďalej len „ banka“)

a

**Názov:** Štátna pokladnica

**Sídlo:** Radlinského 32, 810 05 Bratislava

**IČO:** 360 65 340

**DIČ:** 2021 706544

Zastúpená:

(titul, meno, priezvisko) Ing. Miroslav Dobšovič

(funkcia) riaditeľ Štátnej pokladnice

(ďalej len „majiteľ účtu“)

a

**Názov:** .............................................................................……………........

**Sídlo:** .............................................................................……………........

**Obchodný register:[[1]](#footnote-1)\*** .............................................................................……………........

**Oddiel:** **\*** .............................................................................……………........

**IČO:** **\*** .............................................................................……………........

**IČD: \***

**DIČ: \***

Zastúpený/á:\*

(titul, meno, priezvisko) .............................................................................……………........

(funkcia) .............................................................................……………........

a

(titul, meno, priezvisko) .............................................................................……………........

(funkcia) .............................................................................……………........

(ďalej len „klient“)

**II. Predmet zmluvy**

Predmetom zmluvy je realizácia vkladov hotovosti v bankovkách a minciach v mene EUR alebo v bankovkách v cudzej mene klientom formou ich zloženia v zaplombovanom obale - bezpečnostné jednorazové vrecko s bezpečnostným uzáverom (ďalej len „safebag“) v organizačnej jednotke VÚB, a. s., uvedenej v Prílohe č. 1 k tejto zmluve, za podmienok uvedených v tejto zmluve, pričom v rámci jedného vkladu prostredníctvom safebagov môže byť vkladaná hotovosť v maximálnej sume 20.000,- EUR (slovom: dvadsaťtisíc eur) alebo hotovosť v cudzej mene, ktorú banka nakupuje, v maximálnej sume 20.000,- EUR (slovom: dvadsaťtisíc eur) po konverzii vkladaných prostriedkov v cudzej mene na EUR a to v maximálnom počte 500 ks bankoviek/ safebag, prípadne aj v minciach v mene EUR v maximálnom počte 300 ks/ safebag (ďalej len „hotovosť“).

**III. Práva a povinnosti banky**

1. Banka bude vykonávať pre klienta služby v zmysle tejto zmluvy v stanovenom čase a v dohodnutej organizačnej jednotke banky.
2. Safebagy poskytne klientovi banka, a to bezplatne. Zásobu safebagov vydá organizačná jednotka banky uvedená v čl. II. tejto zmluvy osobe/osobám klienta oprávneným prevziať zásobu safebagov, ktoré sú uvedené v Prílohe č. 1 k tejto zmluve, a to v dohodnutom počte spravidla na jednomesačnú spotrebu, resp. vždy pri realizácii vkladu cez safebag bude klientovi, ktorý doručí safebag s vkladom, vydaný obal na výmenu, ak nie je dohodnuté inak.
3. V prípade, že budú pri predložení safebagu zistené nedostatky – najmä nie je použitý safebag dodaný bankou, safebag je nesprávne uzatvorený, bezpečnostný uzáver safebagu javí známky porušenia, safebag je porušený (natrhnutý, roztrhnutý a pod.), vkladaná hotovosť presahuje maximálnu sumu v zmysle článku II. tejto zmluvy, banka takýto safebag nepreberie.
4. Sumu hotovosti v safebagu banka zúčtuje v prospech účtu majiteľa účtu, ktorý je uvedený v čl. IV, bod 1 tejto zmluvy (ďalej len „účet“) pri prevzatí safebagu, na základe údajov uvedených klientom na Vkladovom lístku, ktorý je súčasťou predtlače safebagu. Banka si však vyhradzuje právo dodatočného zúčtovania prípadných rozdielov zistených medzi sumou zúčtovanej a prijatej hotovosti pri jej komisionálnom spracovaní v banke.
5. Banka potvrdí klientovi prevzatie a zúčtovanie sumy hotovosti deklarovanej na Vkladovom lístku na doklade vytlačenom zo systému banky, pričom klient a majiteľ účtu berú na vedomie, že nemusí ísť o stanovenie konečnej výšky vkladu hotovosti, pretože tá bude určená až momentom komisionálneho spracovania hotovosti v banke.
6. Za stav hotovosti vybranej zo safebagu sa považuje stav hotovosti zistený zamestnancami banky pri jej komisionálnom spracovaní, t.j. za stálej a nepretržitej prítomnosti aspoň dvoch hmotne zodpovedných zamestnancov banky v mieste, kde sa manipuluje s hotovosťou. Rozdiel - diferenciu medzi sumou hotovosti zúčtovanou v prospech účtu pri prevzatí safebagu a skutočným stavom hotovosti, zistenom pri komisionálnom spracovaní v banke, vyúčtuje banka najneskôr piaty pracovný deň po zúčtovaní hotovosti zo safebagu. V prípade zistených rozdielov pri spracovaní hotovosti podľa predchádzajúcej vety, banka tieto rozdiely vyúčtuje z účtu (v prípade zisteného záporného rozdielu) alebo na účet (v prípade zisteného kladného rozdielu) bez ohľadu na stav prostriedkov na účte a pošle klientovi poštou Oznámenie o diferencii na adresu klienta uvedenú v Prílohe č. 1 tejto zmluvy.
7. Na konverziu cudzích mien navzájom, resp. EUR a cudzích mien, a taktiež na konverziu vkladaných prostriedkov prostredníctvom safebag-u v cudzej mene na EUR na kontrolu maximálneho limitu vkladanej hotovosti do 20 000 EUR, sa použije kurzový lístok banky platný v čase zúčtovania hotovosti podľa údajov uvedených na Vkladovom lístku safebagu. Pre vyúčtovanie diferencie alebo hotovosti podľa bodu 8 tohto článku, banka použije kurzový lístok banky platný v čase vyúčtovania. Ak zistí banka v safebagu bankovky v cudzej mene, ktoré nenakupuje, vráti ich klientovi formou poistenej zásielky na adresu klienta uvedenú v Prílohe č. 1 tejto zmluvy. V uvedených prípadoch vystaví banka Oznámenie o diferencii.
8. Bankovky a mince, ktoré banka pri spracovaní posúdi ako podozrivé z falšovania alebo pozmeňovania, odoberie. Podobne odoberie aj bankovky a mince, za ktoré sa podľa právnych predpisov neposkytuje náhrada (napr. v dôsledku poškodenia nie sú identifikovateľné, bankovky a mince pri ktorých je podozrenie, že pochádzajú z trestného činu alebo ich poškodením bol spáchaný trestný čin a pod.). O takomto odobratí vyhotoví banka pre klienta potvrdenie, ktoré mu doručí spolu s Oznámením o diferencii a ďalej postupuje podľa príslušných právnych predpisov. Banka takto zistené rozdiely vyúčtuje z účtu bez ohľadu na stav prostriedkov na účte.

**IV. Práva a povinnosti klienta**

* + - 1. Klient sa zaväzuje realizovať vklady hotovosti v safebagu, v zmysle článku II. tejto zmluvy, za dodržania všetkých podmienok stanovených touto zmluvou, na účet číslo ....................................................... Klient je povinný toto číslo účtu uvádzať aj na Vkladovom lístku safebagu.
			2. Klient sa zaväzuje realizovať vklady hotovosti v safebagu len prostredníctvom osôb oprávnených v zmysle Podpisového vzoru k účtu uvedeného v bode 1 článku IV. zmluvy.
			3. Klient musí používať safebagy, ktoré mu poskytne banka, a výlučne na plnenie predmetu tejto zmluvy.
			4. Klient predloží riadne zapečatený (uzavretý – zalepený bezpečnostným uzáverom) safebag, na ktorom vyplní Vkladový lístok podľa predtlače.
			5. Klient zabezpečí, aby v safebagoch boli vložené len celé bankovky v rovnakej mene v maximálnom počte 500 ks/ safebag, ktoré nemusia byť roztriedené podľa nominálnych hodnôt. V prípade vkladu v mene EUR môžu byť v safebagu aj neroztriedené EUR mince v maximálnom počte 300 ks/ safebag. V prípade, že safebag obsahuje bankovky aj mince EUR, musia byť bankovky uložené do samostatnej uzatvorenej (napr. papierovej) obálky, t.j. oddelene od mincí tak, aby sa nepomiešali bankovky s mincami a pri naplnení safebagu musí byť zohľadnená jeho maximálna kapacita. V prípade väčšieho počtu bankoviek alebo mincí v jednom vklade, môže klient vložiť bankovky a mince do dvoch safebagov. Klient vyplní Vkladový lístok len na jednom safebagu s tým, že v hornej časti Vkladových lístkov na oboch safebagoch uvedie poznámku „Dva safebagy evid. č. ......................*(uviesť evidenčné číslo každého safebagu)*“. Maximálna suma v rámci jedného vkladu prostredníctvom safebagov nesmie presiahnuť sumu 20.000,- EUR (slovom: dvadsaťtisíc eur) alebo sumu 20.000,- EUR (slovom: dvadsaťtisíc eur) po konverzii vkladaných prostriedkov v cudzej mene, ktorú banka nakupuje, na EUR.
			6. Vklady bankoviek rôznych mien musí klient realizovať samostatne, t.j. za každú menu realizuje samostatný vklad v samostatnom safebagu.
			7. Klient sa zaväzuje zaplatiť banke poplatky v zmysle čl. VI. tejto zmluvy.
			8. Klient vyplní k zmluve podľa Prílohy č. 1 „Identifikačné údaje pre realizáciu vkladov hotovosti v safebagoch“. V Prílohe uvedie:

- osoby, ktoré môže banka kontaktovať vo veciach súvisiacich s vkladmi v zmysle tejto zmluvy, v prípade vrátenia hotovosti v cudzích menách zistených v safebagu, ktoré banka nenakupuje a pod.

- osoby oprávnené preberať v banke zásobu safebagov na balenie hotovosti v dohodnutom počte. Každú zmenu údajov alebo osôb uvedených v Prílohe č. 1 tejto zmluvy je klient prostredníctvom majiteľa povinný oznámiť a doručiť banke, pričom oznámenie musí byť podpísané majiteľom účtu aj klientom. Na základe oznámenia zmeny údajov alebo osôb v Prílohe č. 1 tejto zmluvy banke podľa predchádzajúcej vety je táto zmena pre zmluvné strany záväzná odo dňa uvedeného v predmetnom oznámení, najskôr však dňom doručenia písomného oznámenia o zmene banke. Dňom nadobudnutia účinnosti zmeny Prílohy č.1 tejto zmluvy zaniká platnosť a účinnosť údajov podľa predchádzajúcej Prílohy č. 1.

* + - 1. Klient upovedomí prostredníctvom majiteľa účtu banku o všetkých organizačných zmenách, príp. iných okolnostiach, ktoré by mali vplyv na spôsob vkladov hotovosti v safebagoch, dohodnutých touto zmluvou.
			2. Klient prehlasuje, že peňažné prostriedky vkladané prostredníctvom safebagov na účet majiteľa účtu, ktorý je uvedený v čl. IV bod 1 tejto zmluvy, sú prostriedkami rozpočtu klienta alebo sú spravované klientom.

**V. Zodpovednosť za vzniknuté škody**

Klient zodpovedá v plnej miere za škody spôsobené nesprávnym postupom, resp. porušením jeho povinností pri realizácii vkladu prostredníctvom safebagov v zmysle tejto zmluvy, ako aj za škodu, ktorá vznikla nesprávnym uzavretím alebo poškodením safebagu.

**VI. Poplatky**

1. Poplatky za služby podľa tejto zmluvy sa uplatňujú v zmysle Zmluvy o poskytovaní bankových služieb pre Štátnu pokladnicu uzatvorenej dňa 12.11.2003 medzi bankou a majiteľom účtu.

2. Majiteľ účtu a klient podpísaním tejto zmluvy vyhlasujú a potvrdzujú, že sa s poplatkami súvisiacimi s touto zmluvou oboznámili, porozumeli im a súhlasia s nimi.

**VII. Uzatvorenie a vypovedanie zmluvného vzťahu**

1. Zmluva sa uzatvára na dobu určitú do ......................./neurčitú.**\*\*** Zmluva môže byť ukončená spôsobmi uvedenými v tejto zmluve. .

1. Zmluvu, uzavretú na dobu neurčitú, môžu zmluvné strany kedykoľvek písomne vypovedať aj bez udania dôvodu nasledovne:

– banka v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola písomná výpoveď klientovi aj majiteľovi účtu doručená,

– klient a majiteľ účtu s jednomesačnou výpovednou lehotou, ktorá začína plynúť dňom doručenia písomnej výpovede ostatným zmluvným stranám, pričom v prípade, ak bola výpoveď doručená zmluvným stranám v iný deň, má sa, pre účely začiatku plynutia výpovednej lehoty, za to, že výpoveď bola doručená v deň jej doručenia poslednej zmluvnej strane.

1. Zmluva môže byť ukončená aj vzájomnou písomnou dohodou zmluvných strán.
2. Pri porušení podmienok tejto zmluvy sú zmluvné strany oprávnené odstúpiť od zmluvy s účinnosťou dňom doručenia oznámenia o odstúpení poslednej zmluvnej strane.
3. Vypovedanie zmluvy alebo odstúpenie od zmluvy doručí banka písomne klientovi aj majiteľovi účtu formou doporučenej zásielky. Písomnosť sa považuje za doručenú aj vtedy, ak sa zásielka vráti ako nedoručiteľná, a to dňom kedy uplynie úložná lehota na prevzatie zásielky na pošte.
4. Ukončenie zmluvy z titulu jej vypovedania, uplynutím vymedzenej doby jej platnosti, odstúpenia od zmluvy alebo iného titulu nemá vplyv na zaplatenie neuhradených poplatkov za realizované vklady hotovosti v safebagoch podľa článku VI. tejto zmluvy.

**VIII. Záverečné ustanovenia**

1. Zmluvu je možné meniť a dopĺňať len písomnými a očíslovanými dodatkami podpísanými zmluvnými stranami, s výnimkou zmeny Prílohy č. 1 v zmysle ustanovení tejto zmluvy.
2. Neoddeliteľnú súčasť tejto zmluvy tvorí :

Príloha č. 1 - Identifikačné údaje pre realizáciu vkladov hotovosti v safebagoch

1. Zmluvné strany sa dohodli, že odchylne od bodu 1. tohto článku zmluvy, Prílohu č. 1 tejto zmluvy je možné meniť jednostranným oznámením zmeny v zmysle článku IV. bod 8 tejto zmluvy. Dňom nadobudnutia účinnosti novej Prílohy č. 1 tejto zmluvy zaniká platnosť a účinnosť predchádzajúcej Prílohy č. 1.
2. Zmluva sa vyhotovuje v troch rovnopisoch, po jednom pre každú zmluvnú stranu.
3. Zmluva nadobúda platnosť a účinnosť dňom jej podpísania zmluvnými stranami.
4. Právne vzťahy, touto zmluvou neupravené, sa riadia všeobecne záväznými právnymi predpismi platnými v Slovenskej republike, najmä zákonom č. 513/1991 Zb. Obchodným zákonníkom v znení neskorších predpisov.

**Za banku Za majiteľa účtu**

V Bratislave dňa ............................. V Bratislave dňa ............................

Pečiatka: Pečiatka:

Meno, priezvisko, titul: Ing. Hana Husenicová Meno, priezvisko, titul: Ing. Miroslav Dobšovič

Funkcia: vedúca oddelenia Kapitálové trhy Funkcia: riaditeľ Štátnej pokladnice

.......................................................................... .............................................................................

 podpis podpis

 **Za klienta**

Meno, priezvisko, titul: Ing. Pavel Hlúch

Funkcia: špecialista pre finančné inštitúcie V .................................... dňa ............................

 Pečiatka:

.......................................................................

 podpis Meno, priezvisko, titul:

 Funkcia:

 ........................................................................

 podpis

 Meno, priezvisko, titul:

 Funkcia:

 .......................................................................

 podpis

Príloha č. 1 k Zmluve o vklade hotovosti

v bezpečnostných jednorazových obaloch

**Identifikačné údaje pre realizáciu vkladov hotovosti v safebagoch**

|  |  |
| --- | --- |
| Organizačná/é jednotka/y banky:  | *Pobočka ................................................................................* |
| Klient: | ................................................................................................. |
| IČO: | ................................................................................................. |
| Sídlo – adresa: | ................................................................................................. |
| Číslo účtu:  | ................................................................................................. |
|  |  |
| Vzor pečiatky klienta |  |  |

|  |  |
| --- | --- |
| Meno a priezvisko | Telefónne číslo/e-mailová adresa |
|  |  |
|  |  |
|  |  |

Kontaktné údaje klienta / jeho organizačnej/ných zložky/zložiek (max. 3 osoby) :

|  |  |
| --- | --- |
| Poskytovanie safebagov klientovi | - priebežne v rámci vkladu (kus za kus)\*/- zásoba na mesiac v počte......ks\*/ |

Osoby klienta oprávnené prevziať zásobu safebagov \*\*/:

|  |  |
| --- | --- |
| Meno a priezvisko | Telefónne číslo / e- mailová adresa |
|  |  |
|  |  |
|  |  |

Poznámka: nevyplnené riadky v tabuľkách treba vyčiarknuť

|  |  |  |  |
| --- | --- | --- | --- |
| V | .............................................. | dňa | .............................. Účinnosť od ................................ |
|  |  |  |  |

**Za VÚB, a.s. Za majiteľa účtu**

|  |
| --- |
| ..............................................................Ing. Hana HusenicováVedúca oddelenia Kapitálové trhy |

...............................................................

Ing. Miroslav Dobšovič,

riaditeľ Štátnej pokladnice

 .............................................................. **Za klienta**

 Ing. Pavel Hlúch

 Špecialista pre finančné inštitúcie ........................................................

 (meno, priezvisko, titul, funkcia)

 .......................................................

 (meno, priezvisko, titul, funkcia)

\*/ nehodiace sa, vyčiarknuť

\*\*/ tabuľka sa vypĺňa len v prípade, že klient požaduje mesačnú potrebu safebagov

1. \* Nevyplnené riadky treba vyčiarknuť [↑](#footnote-ref-1)